Άλγκαρ Χάουαρντ

Ο σερ Άλγκαρ Ερρίκος Στάφορντ Χάουαρντ, αγγλ.: sir Algar Henry Stafford Howard, KCB, KCVO, MC, TD (7 Αυγούστου 1880 – 14 Φεβρουαρίου 1970) ήταν ανώτερος αξιωματικός του Βρετανικού Στρατού και αξιωματικός όπλων με μακρά θητεία στο Κολλέγιο Θυρεών στο Λονδίνο. Διετέλεσε ως Πρώτος Βασιλιάς των Θυρεών από το 1944 έως το 1950, πριν συνταξιοδοτηθεί. Ήταν ο 3ος κατά σειρά Έκτακτος Ακόλουθος των Θυρεών ΦιτςΆλαν, που έφθασε στον υψηλότερο βαθμό στο Κολέγιο Θυρεών.

 Πρώιμη ζωή και οικογένεια 
Ο Άλγκαρ Ερρίκος Στάφορντ Χάουαρντ γεννήθηκε στις 7 Αυγούστου 1880. Ήταν ο μεγαλύτερος γιος του σερ Εδουάρδου Στάφορντ Χάουαρντ, KCB, JP, DL (1851–1916), από το Κάστρο Θόρνμπερυ και το Σίλιμενλουιντ στο Κάρμαρθενσιρ, και της 1ης του συζύγου λαίδης Ρέιτσελ Κάμπελ (απεβ. 1906), νεότερης κόρης του Ιωάννη Κάμπελ 2ου κόμη Κάουντορ.  Νυμφεύτηκε τη Βάιολετ Έθελ, κόρη του σερ Ερρίκου Μέυσυ Μέυσυ-Τόμπσον 1ου και τελευταίου βαρόνου Νάρεσμπορω, στις 11 Οκτωβρίου 1921. Ήταν χήρα του λοχαγού Αλεξάνδρου Μουρ Βαντελέρ, 2ου Ναυαγοσώστη, ο οποίος σκοτώθηκε εν ώρα μάχης στο Ζάντβουρντε κατά τη διάρκεια της Α΄ Μάχης του Υπρ στις 30 Οκτωβρίου 1914. 

Το ζεύγος απέκτησε δύο κόρες: την Άννα Βάιολετ (γενν. 1923), που παντρεύτηκε τον Ιωάννη Κέιχιλ, γιο του Ιωάννη Κέιχιλ, από το Νόκρομ Γουέστ στο Σκάρταγκλεν, και την Ελισάβετ Χέλεν (γενν. 1924), που παντρεύτηκε τον Χάρολντ Γουλιέλμο Νόρμαν Σάκλινγκ Γουόκερ, μεγαλύτερο γιο του συνταγματάρχη Ιακώβου Κούλθαρντ Γουόκερ του Ινδικού Στρατού. 

 Στρατιωτική σταδιοδρομία 
Ο Χάουαρντ διορίστηκε ανθυπολοχαγός του Πυροβολικού Πολιτοφυλακής του Καρμάρθεν στις 31 Ιανουαρίου 1900,  και προήχθη σε υπολοχαγό στις 6 Σεπτεμβρίου 1900. Στον Α΄ Παγκόσμιο Πόλεμο, ο Χάουαρντ υπηρέτησε στους Βασιλικούς Ουσάρους του Γκλόστερσιρ. Κέρδισε τον Στρατιωτικό Σταυρό (MC) και έφuασε στοn βαθμό του tαγματάρχη.

 Εραλδική σταδιοδρομία 
Ο Χάουαρντ σπούδασε στη Σχολή Χάροου και στο Kολέγιο Κινγκ'ς του Λονδίνου. Ο Χάουαρντ ξεκίνησε την εραλδική του σταδιοδρομία στις 23 Μαΐου 1911 με διορισμό ως Έκτακτος Ακόλουθος των Όπλων ΦιτςΆλαν για τη στέψη του βασιλιά Γεωργίου Ε΄.  Ακολούθησε τον Οκτώβριο του ίδιου έτους ο διορισμός του στο αξίωμα του Τακτικού Ακόλουθου των Όπλων του Ερυθρού Δράκου. 

Το 1919 ο Χάουαρντ προήχθη στο γραφείο του Τακτικού Κήρυκα των Θυρεών Γουίντσορ, και διατήρησε αυτή τη θέση μέχρι το 1931.  Εκείνη τη χρονιά έγινε Βασιλιάς των Όπλων του Νόροϋ, όταν προήχθη ο σερ Τζέραλντ Γουντς Γουόλαστον. Ο Χάουαρντ διορίστηκε επίσης Γραμματέας του Κολεγίου Όπλων το 1928, και κατά τη διάρκεια του Β΄ Παγκοσμίου Πολέμου τα αρχεία του κολλεγίου φυλάσσονταν στο σπίτι του στο Κάστρο Θόρνμπερυ στο Γκλόστερσιρ για ασφαλή φύλαξη.

Το 1943 το αξίωμα του Βασιλιά των Όπλων του Όλστερ συγχωνεύτηκε με αυτό του Νόροϋ, και ο Χάουαρντ έγινε ο πρώτος Βασιλιάς των Όπλων του Νόροϋ &amp; Όλστερ. Παρέμεινε σε αυτό το αξίωμα μέχρι το 1944, όταν προήχθη σε Πρώτο Βασιλιά των Θυρεών της Περικνημίδος.  Αποσύρθηκε από αυτό το αξίωμα και από το Κολέγιο των Όπλων το 1950.

Ο Χάουαρντ χρίστηκε Ταξιάρχης του Βασιλικού Βικτωριανού Τάγματος (CVO) το 1935, Εταίρος του Λουτρού (CB) το 1937, Ιππότης Ταξιάρχης του Βασιλικού Βικτωριανού Τάγματος (KCVO) το 1944, και Ιππότης Ταξιάρχης του Λουτρού (KCB) το 1951.

 Δείτε επίσης 
 Εραλδική
 Ακόλουθος
 Αγγέλλω
 Βασιλιάς των Όπλων

 Αναφορές 

Βιβλιογραφία
 Διορισμός στο Norroy, The Times, 7 Φεβρουαρίου 1931
 Νεκρολογία, The Times, 16 Φεβρουαρίου 1970

 Εξωτερικοί σύνδεσμοι 
 Το Κολλέγιο Όπλων
 Ευρετήριο Αξιωματικών Όπλων CUHAGS

Κατηγορία:Οικογένεια Χάουαρντ (αγγλική αριστοκρατία)
Κατηγορία:Βρετανοί στρατιωτικοί του Α΄ Παγκοσμίου Πολέμου